EL Επίσημη Εφημερίδα της Ευρωπαϊκής Ένωσης C 345/19

Δημοσίευση αίτησης σύμφωνα με το άρθρο 6 παράγραφος 2 του κανονισμού (ΕΚ) αριθ. 510/2006 του Συμβουλίου για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων

2011/C 345/07

Η παρούσα δημοσίευση παρέχει το δικαίωμα ένστασης κατά την έννοια του άρθρου 7 του κανονισμού (ΕΚ) αριθ. 510/2006 του Συμβουλίου (1). Οι δηλώσεις ένστασης διαβιβάζονται στην Επιτροπή εντός εξαμήνου από την ημερομηνία της παρούσας δημοσίευσης.

ΕΝΙΑΙΟ ΕΓΓΡΑΦΟ

ΚΑΝΟΝΙΣΜΟΣ (ΕΚ) αριθ. 510/2006 ΤΟΥ ΣΥΜΒΟΥΛΙΟΥ

«SER KORYCIŃSKI SWOJSKI»

Αριθ. ΕΚ: PL-PGI-0005-0835-18.10.2010

ΠΓΕ ( Χ ) ΠΟΠ ( )

1. Ονομασία:

«Ser koryciński swojski»

2. Κράτος μέλος ή τρίτη χώρα:

Πολωνία

3. Περιγραφή του γεωργικού προϊόντος ή τροφίμου:

3.1. Τύπος προϊόντος:

Κλάση 1.3 Τυριά

3.2. Περιγραφή του προϊόντος για το οποίο ισχύει η ονομασία υπό (1):

Το «ser koryciński swojski» είναι ένα ωριμασμένο τυρί, παρασκευασμένο από πλήρες ανεπεξέργαστο αγελαδινό γάλα, στο οποίο προστίθεται πυτιά και επιτραπέζιο αλάτι. Είναι δυνατόν να περιέχει καρυκεύματα και αρωματικά χόρτα.

Το προϊόν «ser koryciński swojski» έχει σχήμα πεπλατυσμένης σφαίρας (όπως η Γη) με ελλειψοειδές σχήμα στην τομή. Η διάμετρος μπορεί να είναι έως 30 cm (αναλόγως του μεγέθους της τυροκομικής μήτρας που χρησιμοποιήθηκε για την παρασκευή του και της ποσότητας του τυροπήγματος που τοποθετήθηκε σε αυτήν) και το βάρος από 2,5 έως 5 kg (αναλόγως της τυροκομικής μήτρας που χρησιμοποιήθηκε και της διάρκειας της ωρίμασης).

Η επιφάνεια του «ser koryciński swojski» είναι διαγραμμισμένη με διασταυρούμενες γραμμές που δημιουργούν πολυάριθμους μικρούς βρόγχους σε διάφορα μεγέθη και σχήματα. Η επιφάνειά του είναι επίσης γκοφρέ.

Το τυρί που πωλείται με την ονομασία «ser koryciński swojski» ταξινομείται σε τρεις κατηγορίες αναλόγως της διάρκειας ωρίμασης.

Το νωπό «ser koryciński swojski» έχει διάρκεια ωρίμασης 2 έως 4 ημερών.

Το ωριμασμένο «ser koryciński swojski» έχει διάρκεια ωρίμασης 5 έως 14 ημερών.

Το τελειοποιημένο «ser koryciński swojski» έχει διάρκεια ωρίμασης μεγαλύτερη των 14 ημερών.

Η διάρκεια ωρίμασης δεν έχει επίπτωση στα ιδιαίτερα χαρακτηριστικά του «ser koryciński swojski» που περιγράφονται στο σημείο 5.2 του παρόντος ενιαίου εγγράφου.

Περιγραφή του «ser koryciński swojski» αναλόγως της διάρκειας ωρίμασης Σύνολο χαρακτηριστικών ή συστατικών Χαρακτηριστικό ή συστατικό «ser koryciński swojski» — νωπό «ser koryciński swojski» — ωριμασμένο «ser koryciński swojski» — τελειοποιημένο Χρώμα Χρώμα της επιφάνειας υπόλευκο αχυροκίτρινο κιτρινωπό ή κίτρινο Χρώμα της μάζας υπόλευκο υπόλευκο με αχυροκίτρινη απόχρωση αχυροκίτρινο Σύσταση Σύσταση της εξωτερικής στιβάδας ίδια εξωτερική και εσωτερική σύσταση. ελαφρά σκληρή στο εξωτερικό και μαλακή στο εσωτερικό Ελαφριά κρούστα κίτρινου χρώματος καλυμμένη με λευκωπό επίχρισμα Σύσταση στο εσωτερικό Τυρί υγρό, πολύ ελαστικό με μικρές κοιλότητες (περίπου 1 mm) ομοιόμορφα κατανεμημένες Εσωτερικό υγρό και ελαστικό, με μικρές κοιλότητες (περίπου 2 mm) ομοιογενείς και ομοιόμορφα κατανεμημένες Τυρί ελαφρώς υγρό, ελαστικό, με μικρές κοιλότητες ομοιογενείς και ομοιόμορφα κατανεμημένες Οργανοληπτικά χαρακτηριστικά Γεύση Τυρί που χαρακτηρίζεται από την γλυκιά κρεμώδη γεύση του, την λαστιχένια υφή και το χαρακτηριστικό τρίξιμο στο δάγκωμα Τυρί ελαφρώς αλμυρό, με αισθητή γεύση καρυδιού Τυρί πολύ ξηρό, πιο αλμυρό, ιδίως στο επίπεδο της εξωτερικής στιβάδας, ελαφρώς λιγότερο αλμυρό προς το κέντρο του κεφαλιού, με ελαφριά γεύση καρυδιού Οσμή Επικρατούσα νωπού βουτύρου Ελαφριά οσμή ξηραμένου τυριού Οσμή ξηραμένου τυριού Φυσικοχημικές ιδιότητες Υγρασία ≤ 53 % ≤ 48 % ≤ 43 % Λιπαρή ύλη ≥ 20 % ≥ 22 % ≥ 30 %

3.3. Πρώτες ύλες (μόνο για μεταποιημένα προϊόντα):

— Βασικές πρώτες ύλες — αγελαδινό γάλα, πυτιά, αλάτι (περίπου 3 g ανά 10 l γάλακτος) και χονδρό αλάτι για τρίψιμο της επιφάνειας των κεφαλιών στις μήτρες

— Προαιρετικές πρώτες ύλες — αποξηραμένα καρυκεύματα και χόρτα: πιπέρι, γλυκοπιπεριά, βασιλικός, άνηθος, μαϊντανός, σέλινο, δυόσμος, μαυροκούκκι, αγριόσκορδο, αγριοκύμινο, πάπρικα, μαντζουράνα, αγριοκύμινο, ρίγανη, czubryca (μείγμα με βάση το θρούμπι, ρίγανη, μαντζουράνα, σέλινο και γλυκοπιπεριά), ξηραμένα μανιτάρια

— νωπά καρυκεύματα και χόρτα: σκόρδο, γλυκοπιπεριά, ελιές· νωπά χόρτα: άνηθο, σχοινόπρασο, βασιλικός, δυόσμος, μαντζουράνα

Το γάλα που χρησιμοποιείται για την παραγωγή του τυριού είναι ανεπεξέργαστο και πλήρες. Απαγορεύεται κάθε φυσική ή χημική επεξεργασία, πλην της διήθησης των μακροσκοπικών προσμίξεων και της ψύξης σε θερμοκρασία περιβάλλοντος με σκοπό τη διατήρηση του προϊόντος. Η παραγωγή του τυριού πρέπει να ξεκινά το αργότερο πέντε ώρες μετά το τέλος του αρμέγματος.

Η χρήση διαφορετικών καρυκευμάτων έχει μοναδικό στόχο να προσδίδει άρωμα στο προϊόν και δεν έχει επίπτωση στα χαρακτηριστικά του «ser koryciński swojski».

3.4. Ζωοτροφές (μόνο για προϊόντα ζωικής προέλευσης):

Το γάλα που χρησιμοποιείται για την παρασκευή του «ser koryciński swojski» προέρχεται από αγελάδες που βόσκουν στους βοσκοτόπους επί τουλάχιστον 150 ημέρες το χρόνο. Για τη διατροφή των ζώων εφαρμόζονται οι παραδοσιακές μέθοδοι: κατά τη χειμερινή περίοδο, το σιτηρέσιο αποτελείται από φυσικό χόρτο, από συμπυκνωμένες ζωοτροφές με βάση τα σιτηρά (βρώμη, σίκαλη, σιτάρι, μείγμα σιτηρών) ή από ενσιρωμένες ζωοτροφές.

3.5. Συγκεκριμένα στάδια της παραγωγής που πρέπει να εκτελούνται εντός της οριοθετημένης γεωγραφικής περιοχής:

— Θέρμανση του γάλακτος και προσθήκη της πυτιάς και του αλατιού

— Πήξη του γάλακτος

— Διαχωρισμός του ορού γάλακτος

— Στράγγιση

— Ζύμωση

— Τρίψιμο με αλάτι

— Περίοδος ωρίμασης

3.6. Ειδικοί κανόνες σχετικά με τον τεμαχισμό, το τρίψιμο, τη συσκευασία κ.λπ.:

—

3.7. Ειδικοί κανόνες επισήμανσης:

Όλοι οι παραγωγοί του «ser koryciński swojski» έχουν υποχρέωση να περιλαμβάνουν στις ετικέτες τους τον κοινό λογότυπο που αντιπροσωπεύει το συγκεκριμένο τυρί. Η διανομή του λογότυπου εξασφαλίζεται από την ομάδα παραγωγών του «ser koryciński swojski» (Zrzeszenie Producentów Sera Korycińskiego).

Οι αρχές που διέπουν τη διανομή του λογότυπου δεν εισάγουν σε καμία περίπτωση διακρίσεις σε βάρος των παραγωγών οι οποίοι δεν είναι μέλη της ομάδας.

4. Οριοθέτηση της γεωγραφικής περιοχής:

Το προϊόν «ser koryciński swojski» παρασκευάζεται στην περιοχή που σχηματίζουν οι ακόλουθες τρεις κοινότητες του βοϊβοδάτου Podlachie οι οποίες ανήκουν στο νομό Sokółka: Korycin, Suchowola και Janów.

5. Δεσμός:

5.1. Ιδιαιτερότητα της γεωγραφικής περιοχής:

5.1.1. Φυσικοί παράγοντες

Η γεωγραφική περιοχή παραγωγής του «ser koryciński swojski» βρίσκεται στην ενδιάμεση περιοχή του Wysoczyzna Białostocka (μεγάλη πεδιάδα του Białystok), η οποία αποτελεί τμήμα της μακροπεριοχής του Nizina Północnopodlaska (πεδιάδα της Βόρειας Podlachie), μοραινική και λιμναία περιοχή που διακρίνεται από την παρουσία ελωδών καθιζήσεων σε μεγάλης έκτασης υψίπεδα. Η ποικιλία του τοπίου οφείλεται στην επαναλαμβανόμενη παγετωνική δράση. Η περιοχή του Nizina Północnopodlaska αποτελείται από πολλές μονάδες μικρότερου μεγέθους: κοιλάδες, λεκάνες, πεδιάδες και υψίπεδα, όπως το Wysoczyzna Białostocka. Τα υψίπεδα είναι μοραινικής προέλευσης και διαφέρουν πολύ μεταξύ τους από άποψη μορφολογίας. Οι συνηθέστεροι τύποι ανάγλυφου στην περιοχή είναι οι μοραινικοί λόφοι που έχουν ήδη αποσαρθρωθεί και οι προπαγετωνικοί κώνοι κορημάτων που φθάνουν ενίοτε σε ύψος 200 μέτρων.

Το κλίμα της περιοχής Nizina Północnopodlaska σταδιακά γίνεται πιο ηπειρωτικό προχωρώντας προς τα ανατολικά (ενώ στο δυτικό τμήμα της Πολωνίας το κλίμα είναι θαλάσσιο). Η περιοχή παραγωγής του «ser koryciński swojski» βρίσκεται στο νότιο τμήμα της βορειοανατολικής Πολωνίας, που θεωρείται η ψυχρότερη περιοχή της χώρας (πλην των ορεινών περιοχών). Ο χειμώνας διαρκεί πολύ (110 ημέρες κατά μέσο όρο) και αυτήν ακριβώς την εποχή καταγράφονται οι χαμηλότερες θερμοκρασίες της χώρας: κατά μέσο όρο, η θερμοκρασία του αέρα ποικίλλει τον Ιανουάριο μεταξύ – 5 και – 6 °C (για τη Βαρσοβία, ο μέσος όρος είναι περίπου – 3,5 °C). Η χειμερινή χιονοκάλυψη είναι παρούσα επί σχετικά μεγάλο χρονικό διάστημα. Το καλοκαίρι, που διαρκεί περίπου 90 ημέρες, είναι μάλλον θερμό, με το μέσο όρο των θερμοκρασιών του Ιουλίου να ανέρχεται σε περίπου 18 °C. Το ετήσιο μέσο ύψος βροχοπτώσεων είναι περίπου 650 mm. Βρέχει ιδίως μεταξύ Απριλίου και Σεπτεμβρίου. Η κατανομή των βροχοπτώσεων στη διάρκεια του έτους είναι ευνοϊκή, καθώς το 70 % του συνολικού όγκου τους προσπίπτει κατά την περίοδο βλάστησης, γεγονός που επηρεάζει θετικά την ποιότητα των λιβαδιών και των βοσκοτόπων. Η συχνότητα των βροχοπτώσεων κατά την περίοδο βλάστησης είναι επίσης ευνοϊκή δεδομένου ότι βρέχει περίπου 94 ημέρες. Η περίοδος βλάστησης είναι σύντομη. Ξεκινά δέκα ημέρες μετά τις αρχές Απριλίου και τελειώνει τις τελευταίες ημέρες του Οκτωβρίου. Διαρκεί περίπου 200 ημέρες.

5.1.2. Ιστορικοί παράγοντες και τεχνογνωσία των παραγωγών

Η περιοχή στην οποία παρασκευάζεται το «ser koryciński swojski» διακρίνεται από την απουσία βαριάς βιομηχανίας. Οι βιομηχανικές μονάδες που είναι παρούσες στην οριοθετημένη περιοχή ανήκουν τον τομέα της μεταποίησης γεωργικών τροφίμων, ιδίως της γαλακτοκομικής. Τα εδάφη στην πλειονότητά τους είναι γεωργικά εδάφη ή δασικές εκτάσεις. Η γεωργική έκταση, την οποία εκμεταλλεύονται σχεδόν αποκλειστικά ατομικές γεωργικές εκμεταλλεύσεις, καλύπτει σημαντικό τμήμα του εδάφους της περιοχής. Πρόκειται στην πλειονότητά τους για γεωργικές εκτάσεις χαμηλής παραγωγικής αξίας και χαμηλής δασοκάλυψης.

Το βοϊβοδάτο Podlachie, στο οποίο ανήκει η οριοθετημένη στο σημείο 4 γεωγραφική περιοχή, αποτελεί σημαντική περιοχή γαλακτοκομικής παραγωγής και μεταποίησης, όπως καταδεικνύει το γεγονός ότι διαθέτει την μεγαλύτερη αναλογία χορτολιβαδικών εκτάσεων όλης της χώρας, καθώς αυτές καλύπτουν το 35,4 % της καλλιεργούμενης έκτασης. Αυτό το συνολικό ποσοστό του 35,4 % περιλαμβάνει 13 % βοσκοτόπους και 22,4 % λιβάδια. Το βοϊβοδάτο αυτό αποτελεί τη δεύτερη σε σειρά περιοχή της Πολωνίας όσον αφορά τον αριθμό βοοειδών. Το ένα τρίτο του γάλακτος και το ένα πέμπτο του βουτύρου που παράγονται και διατίθενται στο εμπόριο στην Πολωνία προέρχονται από την εν λόγω περιοχή. Οι γαλακτοπαραγωγοί του βοϊβοδάτου Podlachie παράγουν κατά μέσο όρο 33,3 τόνους γάλακτος, ενώ ο εθνικός μέσος όρος ανέρχεται σε 16,2 τόνους. Το ποσοστό της περιοχής στο σύνολο της εθνικής παραγωγής αυξάνεται συνεχώς.

Η περιοχή είναι στραμμένη στην παραγωγή γάλακτος και γαλακτοκομικών προϊόντων εδώ και πολλά χρόνια, γεγονός που εξηγείται από την χαμηλή βιομηχανοποίησή της και από το γεγονός ότι οι επενδύσεις στην περιοχή είναι ελάχιστες, η ανεργία σημαντική και τα εισοδήματα των κατοίκων πολύ χαμηλά. Στο παρελθόν, οι πωλήσεις αφορούσαν κυρίως την πώληση ανεπεξέργαστου γάλακτος, αλλά σε πολλές εκμεταλλεύσεις παραγόταν επίσης «ser koryciński swojski» για αυτοκατανάλωση ή πώληση. Η παραγωγή του τυριού ήταν για τους παραγωγούς ιδίως ένα μέσο για να χρησιμοποιηθεί το γάλα που παραγόταν στην εκμετάλλευση και να διαφοροποιηθεί η διατροφή τους. Η ιδιαίτερη τεχνογνωσία των παραγωγών του «ser koryciński swojski» σχετίζεται ιδίως με τη χρήση, για την παραγωγή του τυριού, μη παστεριωμένου γάλακτος και με το γεγονός ότι το τυρί αναστρέφεται κατά τη διάρκεια της ωρίμασής του σε διάφορα συγκεκριμένα στάδια που καθορίζονται χάρη στις γνώσεις και την πείρα των παραγωγών.

5.2. Ιδιοτυπία του προϊόντος:

Το προϊόν «ser koryciński swojski» διακρίνεται από το χαρακτηριστικό του σχήμα, το οποίο οφείλεται στην τυροκομική μήτρα που χρησιμοποιήθηκε για την παραγωγή του. Αυτό το εργαλείο εξηγεί επίσης την χαρακτηριστική γκοφρέ εμφάνιση της επιφάνειας του τυριού. Το χρησιμοποιούμενο γάλα είναι πλήρες μη παστεριωμένο γάλα που προσδίδει στο τυρί τη χαρακτηριστική οσμή του νωπού γάλακτος. Αυτό το υγρό τυρί με την ελαστική μάζα εμφανίζει στην επιφάνεια δικτυωτό σχήμα αποτελούμενο από πολυάριθμους μικρούς βρόγχους ομοιόμορφα κατανεμημένους.

5.3. Αιτιώδης σχέση που συνδέει τη γεωγραφική περιοχή με την ποιότητα ή τα χαρακτηριστικά του προϊόντος (για τις ΠΟΠ) ή με μια συγκεκριμένη ιδιότητα, τη φήμη ή άλλα χαρακτηριστικά του προϊόντος (για τις ΠΓΕ):

Ο δεσμός μεταξύ του «ser koryciński swojski» και της περιοχής εξαρτάται από τα ειδικά χαρακτηριστικά που περιγράφονται στο σημείο 5.2 καθώς και από τη φήμη του εν λόγω τυριού.

Το τυρί «ser koryciński swojski» απέκτησε την ιδιοτυπία του μετά από πολλά χρόνια εφαρμογής της μεθόδου παραγωγής του τυριού και χάρη στη μεταβίβαση, από γενιά σε γενιά, της μεθόδου παραγωγής και της απαραίτητης τεχνογνωσίας, αφού άλλωστε τα εγχειρίδια γαλακτοκομίας που περιγράφουν τις τεχνικές και τις μεθόδους παραγωγής δεν περιέχουν τη μέθοδο που χρησιμοποιείται για την παραγωγή του εν λόγω τυριού, η οποία είναι στενά συνδεδεμένη με την οριοθετημένη στο σημείο 4 γεωγραφική περιοχή. Το προϊόν διαθέτει μεγάλη φήμη, όπως μαρτυρεί ο αριθμός των άρθρων που έχουν δημοσιευθεί στον τύπο και των ανάλογων αναφορών στο Διαδίκτυο, αλλά και των βραβείων που έχει λάβει το προϊόν. Το προϊόν «ser koryciński swojski» διατίθεται στο εμπόριο σε εκλεκτά καταστήματα και σε τιμές που ενίοτε υπερβαίνουν κατά 50 % αυτές άλλων τυριών πυτιάς. Πωλείται στο Διαδίκτυο ακριβώς στην ίδια τιμή με το «oscypek», το οποίο φέρει προστατευόμενη ονομασία προέλευσης.

Το 2004, στο τυρί του Korycin απονεμήθηκε το πρώτο βραβείο και ο τίτλος «Smak Roku» κατά τη γεωργική πανήγυρη Polagra Farm του Poznań, το βραβείο «Perła» στο πλαίσιο του εθνικού διαγωνισμού «Nasze Kulinarne Dziedzictwo» και ο τίτλος «Podlaska Marka Roku» στην κατηγορία «γεύση». Η γιορτή του τυριού του Korycin («Święto sera korycińskiego») πραγματοποιείται κάθε φθινόπωρο από το 2004. Το 2005, το «ser koryciński swojski» καταχωρίστηκε στον εθνικό κατάλογο των παραδοσιακών προϊόντων που τηρείται από το πολωνικό υπουργείο γεωργίας και αγροτικής ανάπτυξης.

Το «ser koryciński swojski» εκτιμάται ολοένα και περισσότερο, ιδίως στο βορρά και το κέντρο της Πολωνίας. Τιμάται κάθε χρόνο στη Βαρσοβία κατά τη διάρκεια του φεστιβάλ «Podlasie w stolicy».

Η αναγνώριση και η φήμη του τυριού του Korycin πιστοποιούνται τακτικά με άρθρα στον τοπικό και εθνικό Τύπο όπως τα ακόλουθα: Gazeta Wyborcza (Białystok) της 4-5ης Ιουνίου 2005 — «Podlasie w stolicy», Kurier Poranny της 4ης Ιουλίου 2005 — «Tłoczno i smacznie», Gazeta Współczesna της 12ης Σεπτεμβρίου 2005 — «Zrób sobie swojski ser», Gazeta Współczesna της 29ης Σεπτεμβρίου 2005 — «Święto sera po raz drugi», Gazeta Współczesna της 4ης Οκτωβρίου 2005 — «Gospodynie z Gminy Korycin twierdzą, że nie ma to jak … Swojskiego sera smak», Gazeta współczesna της 29ης Νοεμβρίου 2005 — «Projekt dla sera», Gazeta Współczesna της 24ης Σεπτεμβρίου 2007 — «Magia Smaku», Gazeta Współczesna της 25ης Σεπτεμβρίου 2007 — «Pierwsza przydomowa serowarnia», Gazeta Współczesna της 23ης Οκτωβρίου 2007 — «Sery to jest przyszłość», Kurier Poranny της 17ης Οκτωβρίου 2007 — «Niektórzy wracają», Kurier Poranny της 19ης Ιανουαρίου 2008 — «Dobra marka. To jest to!», Gazeta Współczesna της 17ης Μαρτίου 2008 — «Pierwszy Festiwal Kuchni Podlaskiej», GWAGRO της 19ης Μαΐου 2008 — «Danie warte “Perły”», Gazeta współczesna της 11ης Ιουνίου 2008 — «Podlasie w stolicy», Gazeta Współczesna της 19ης Ιουνίου 2008 — «Serowarnia po polsku», Gazeta Wyborcza Duży Format της 16ης Φεβρουαρίου 2009 — «Bambus w szynce», Gazeta Współczesna της 17ης Μαρτίου 2009 — «To były smaki», Gazeta wyborcza (Białystok) της 15ης Μαΐου 2009 — «Wspólna dla wszystkich jest kaczka – mowa o potrawach przygotowanych na Międzynarodowy Festiwal Kuchni», Gazeta Współczesna της 9ης Ιουνίου 2009 — «Dobre smaki można promować», Gazeta Współczesna της 16ης Ιουνίου 2009 — «Regionalne specjały – próbujmy i kupujmy».

Παραπομπή στη δημοσίευση των προδιαγραφών:

[Άρθρο 5 παράγραφος 7 του κανονισμού (ΕΚ) αριθ. 510/2006]

http://www.minrol.gov.pl/index.php?/pol/Jakosc-zywnosci/Produkty-regionalne-i-tradycyjne/Zlozone-wnioski-o-rejestracje-Produkty-regionalne-i-tradycyjne

(1) ΕΕ L 93 της 31.3.2006, σ. 12.